text: इस पर UIDAI ने कहा कि लोगों को सार्वजनिक रूप से इंटरनेट और सोशल मीडिया पर आधार संख्‍या नहीं डालनी चाहिए और ना ही अन्‍य को इसे लेकर कोई चुनौती देनी चाहिए। प्राधिकरण ने यह भी कहा कि किसी अन्‍य की आधार संख्‍या पर आधार सत्‍यापन या किसी भी उद्देश्‍य से अन्‍य के आधार का उपयोग धोखाधड़ी माना जाएगा और आधार कानून एवं भारतीय दंड संहिता की धारा के तहत अपराधिक कार्रवाई माना जाएगा। अगर कोई व्‍यक्ति ऐसा करता है या दूसरे को ऐसा करने के लिए उकसाता है तो उसके खिलाफ कानून के तहत कार्रवाई की जाएगी। इसलिए लोगों को ऐसी चीजों से दूर रहना चाहिए।